ભારતમાં ઘરની બહાર ખાણીપીણી કરવી એ આત્મસંતોષનું બીજું નામ થઇ ગયું છે અને એમાંય મુસાફરી દરમિયાન હાઈવે પર આવેલા ઢાબા પર રોકાઈને ખુલ્લા વાતાવરણમાં ભોજન કરવું એ તો અહા! એક સમય એવો હતો કે ભારતના રાજમાર્ગોની હાલત એટલી સારી ન હતી અને આથી જ સમગ્ર હાઈવે પર બહુ ઓછા ઢાબાઓ જોવા મળતા અને જે કોઇપણ ઢાબા જોવા મળતા એ માત્ર ટ્રક ડ્રાઈવરોના ઉપયોગ માટે જ હતા. પણ ત્યાંથી પસાર થતા લોકોને અહીં પીરસતી વાનગીઓના નામ સાંભળીને લાલચ જરૂર થતી.